钦定古今图书集成/历象汇编/庶征典/第018卷 > 《宋史》 > 《礼志》
## 钦定古今图书集成/历象汇编/庶征典/第018卷 > 《宋史》 > 《礼志》

政和上合朔伐鼓仪。有司陈设太社玉币、笾、豆如仪。
社之四门及坛下近北各置鼓一，并植麾斿，各依其
方色。坛下立黄麾，麾杠十尺，斿八尺。祭告日，于时前，
太官令帅其属实馔具毕，光禄卿点视，次引监察御
史、奉礼郎、太祝、太官令先入就位，次引告官就位，皆
再拜。次引御史、奉礼郎、太祝升就位。太官令就酌尊
所，告官盥洗，诣太社三上香，奠币玉，再拜复位。少顷，
引告官再盥洗，执爵三祭酒，奠爵，俛伏，兴，少立。引太
祝诣神位前，跪读祝文，告官再拜退，伐鼓。其日时前，
太史官一员立坛下视日。鼓吹令率工十人，如色服
分立鼓左右以俟。太史称“日有变，工齐伐鼓。”明复，太
史称“止”，乃罢鼓。其日废务，而百司各守其职，如旧仪。